***Az Óvoda-Iskola Telkiben Alapítvány***

alapító okirata

***A 2024. június \_\_. napján elfogadott módosításokkal egységes szerkezetben***

Alulírott alapító 1992. augusztus 7-én létrehozott alapítvány alapítói okiratát a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő alapítvány létrehozását határozta el.

1. **Az alapító(k) neve, anyja neve, lakóhelye:**

Alapító neve: Telki Község Önkormányzata

székhelye: 2089 Telki, Petőfi Sándor utca 1.

2. **Az alapítvány neve:** Óvoda-Iskola Telkiben Alapítvány

**Az alapítvány rövid neve:**

**Az alapítvány idegen nyelvű elnevezése:** -

3. **Az alapítvány székhelye:** 2089 Telki, Petőfi Sándor utca 1.

4. **Az alapítvány honlapjának címe:** www.telkigyerekalapitvany.hu

5. **Az alapítói induló vagyon:** 100.000- Ft, azaz Egyszázezer forint készpénz, amelyet az alapító

teljes egészében az alapítvány rendelkezésre bocsátott.

6. **Az alapítvány célja:**

***~~A községben nemzetiségi óvoda létrehozása és működtetése. Telki községben idegen nyelvű óvoda és iskola létrehozása és működésének segítése. A gyermekek testi és szellemi fejlődésének biztosítása, hazaszeretetre nevelés, idegennyelvek elsajátításának elősegítése. Részvétel faluszépítési és fejlesztési programokon, településsel összefüggő különféle művészeti pályázatok díjazásának finanszírozása.~~***

***Az alapítvány célja, hogy az alapítói vagyon, adományok, támogatások és felajánlások, valamint pályázatok révén a Pipacsvirág Magyar-Angol Két Tanítási Nyelvű Általános Iskola és a Telki Község Önkormányzat által működtetett Telki Zöldmanó Óvoda működését segítse, emellett elősegítse a telki gyermekek és fiatalok Telki közéletében való aktív együttműködését, szabadidejük Telkiben való eltöltését.***

6.1./ Ezen célkitűzésen belül az alapítvány különösen az alábbiakban vállal feladatot:

* az óvodában és az iskolában folyó, mindenkori pedagógia programjának megfelelő oktatási és nevelési tevékenység magas színvonalának fenntartása
* a tanulók és a nevelők szabadidejének eltöltéséhez jobb feltételek biztosítása
* kulturális élet támogatása, kulturális és ismeretterjesztő tevékenység folytatása
* egyéni és közösségi aktivitás támogatása, a lokálpatriotizmus elősegítése
* óvodai és iskolai tárgyi eszközök beszerzése és a beszerzéséhez való hozzájárulás
* informatikai fejlesztések elősegítése
* sportfejlesztések elősegítése a telki gyermekek és fiatalok egészséges életmódra nevelésének céljából
* kirándulások, táborok, vetélkedők, események szervezése, lebonyolítása, egészének vagy részleteinek anyagi támogatása
* testvériskolai kapcsolatok kiépítése és ápolása,
* hátrányos helyzetű tanulók támogatása
* tehetséggondozás: tehetséges, kiemelkedő teljesítményt nyújtó tanulók támogatása
* különböző szakkörök és versenyek nevezési díjának támogatása, vetélkedők, pályázatok díjazása
* pedagógusok továbbképzésének támogatása, pedagógusok külföldi és belföldi tanulmányútjának támogatása, pedagógusok egyéb támogatása,
* egyéb, az Alapítvány fő céljának megfelelő tevékenységek

7.  **Az alapítvány tevékenysége:**

7.1./ Az alapítvány a céljának elérése érdekében az alábbi közhasznú tevékenységet végzi:

[Ectv. 34. § (1) bekezdés a.) pont]

|  |  |  |  |
| --- | --- | --- | --- |
|  | Közhasznú tevékenység | Közfeladat  | Jogszabályhely  |
| 1. | Nevelés és oktatás, képességfejlesztés, ismeretterjesztés | óvodai ellátás | 2011. évi CLXXXIX tv. Magyarország helyi önkormányzatairól 13. § (1) 6. pontja |
| 2. | Kulturális tevékenység | közösségi kulturális hagyományok, értékek ápolásának/művelődésre szerveződő közösségek tevékenységének/ a lakosság életmódja javítását szolgáló kulturális célok megvalósításának támogatása; művészeti intézmények/lakossági művészeti kezdeményezések, önszerveződések támogatása, a művészeti alkotó munka feltételeinek javítása, a művészeti értékek létrehozása, megőrzésének megsegítése | 1991. évi XX. tv. önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköréről 121. § a)-b) |
| kulturális szolgáltatás, nyilvános könyvtári ellátás biztosítása, filmszínház, előadó-művészeti szervezet támogatása, a kulturális örökség védelme, a helyi közművelődési tevékenység támogatása | 2011. évi CLXXXIX tv. Magyarország helyi önkormányzatairól 13. § (1) 7. pontja |
| 3. | Sport | Sport, ifjúsági ügyek | 2011. évi CLXXXIX tv. Magyarország helyi önkormányzatairól 13. § (1) 15. pontja |
| 4. | Közhasznú szervezetek számára biztosított szolgáltatások | Támogatja a lakosság önszervező közösségeit, erősíti a település önfenntartó képességét | 2011. évi CLXXXIX tv. Magyarország helyi önkormányzatairól 6. § a)-b) pontja |

7.2./ Az alapítvány közhasznú szolgáltatásaiból az alapítványi céloknak megfelelő körben bárki részesülhet.

7.3./ Az alapítvány a működésének, szolgáltatásainak, azok igénybevételi módjának nyilvánosságát a www.telkigyerekalapitvany.hu internetes honlapján, az alapítvány székhelyén elhelyezett hirdetőtáblán és a Telki Napló hírlapban való közzététel útján biztosítja. Az éves beszámolót és a közhasznúsági mellékletet minden év május 20. napjáig a www.telkigyerekalapitvany.hu internetes honlapján és az alapítvány székhelyén kihelyezett hirdetőtáblán közzéteszi. [Ectv. 37. § (3) bekezdés d.) pontja]

8. **Az alapítvány jellege:**

8.1./ Az alapítvány nyitott, ahhoz bármely hazai vagy külföldi természetes és jogi személy bármikor az alapítvány fennállása alatt tetszése szerinti vagyoni hozzájárulással csatlakozhat. A csatlakozás ténye a csatlakozót nem minősíti alapítóvá, alapítói jogokat nem gyakorolhat. A csatlakozót megilleti azonban az a jog, hogy javaslatot tegyen a kuratórium részére a vagyoni juttatásának felhasználására vonatkozóan.

8.2./ Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt. [Ectv. 34. § (1) bekezdés d.) pont]

9. **Az alapítvány időtartama**:

 Az alapítványt határozatlan időtartamra hozta létre az alapító.

10. **Az alapítványi vagyon felhasználása:**

 10.1./ Az alapítvány mindenkori vagyona kizárólag a jelen alapító okiratban megjelölt célok megvalósítására használható fel. Az alapítói vagyonnal a kuratórium gazdálkodik.

 10.2./ Alapítványi célra az alapításkori vagyon és annak teljes hozadéka, továbbá az alapítást követően az alapítványi számlára érkező készpénzadomány teljes összege vagy a természetben nyújtott adomány fordítható.

 10.3./ Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.

10.4./ Ha a csatlakozó támogató rendelkezett vagyoni juttatása felhasználásáról, úgy rendelkezése érvényesüléséről a kuratóriumgondoskodik.

10.5./ Az alapítvány gazdasági - vállalkozási tevékenységet csak közhasznú vagy a létesítő okiratban meghatározott alapcél szerinti tevékenység megvalósítását nem veszélyeztetve végez. [Ectv. 34. § (1) bekezdés b.) pont]

10.6./ Az alapítvány a gazdálkodása során elért eredményét nem osztja fel, azt a létesítő okiratában meghatározott közhasznú tevékenységére fordítja. [Ectv. 34. § (1) bekezdés c.) pont]

11. **Az alapítvány ügyvezető szerve:**

11.1./ Az alapító az alapítvány vagyonának kezelésére három természetes személyből álló kuratóriumot nevez. Az alapító fenntartja a kuratórium elnökének kijelölési jogát.

A kuratórium elnöke:

***Koltai Piroska Margit***

A kuratórium további tagjai:

***~~Frész-Tóthné Egri Eszter~~***

***~~Pálfy Éva~~***

***Nemes Veronika (lakcíme: )***

***Szalma Zsófia (lakcím: )***

A kuratórium elnökét megillető képviseleti jogának terjedelme és gyakorlásának módja: általános és önálló.

11.2./ A kuratóriumi tagok kijelölése határozatlan időre szól. A kuratóriumi tagokat az alapító jelöli ki, s tisztség annak elfogadásával jön létre.

 A kuratóriumi tagság megszűnik:

* a tag halálával,
* lemondásával,
* a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében, aBtk. 61.§ (2) bekezdés i) pontjában és az Ectv. 38. § - 39. §-ban foglalt összeférhetetlenségi és kizáró ok bekövetkeztével, foglalt összeférhetetlenségi és kizáró ok bekövetkeztével,
* a Ptk. 3:398. § (2) bekezdése szerinti visszahívással

11.3./ A kuratórium biztosítja az alapítványi célok folyamatos megvalósítását, ehhez megteremti a szükséges eszköz és feltételrendszert. Dönt az alapítványhoz érkezett adományok elfogadásáról, illetve visszautasításáról.

Az alapítvány munkavállalói felett a munkáltatói jogokat a kuratórium gyakorolja.

11.4./ A kuratórium szükség szerint, de évente legalább egyszer tart ülést, az elnök azonban köteles bármely kuratóriumi tag kérésére kuratóriumi ülést összehívni, írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

11.5./ A kuratórium feladata ellátása során határozatait nyilvános ülés tartásával hozza meg. [Ectv. 37. § (1) bekezdés]

Az ülést a kuratórium elnöke hívja össze meghívóval. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.

11.6./ A kuratórium elnöke gondoskodik arról, hogy a meghívót az alapítvány honlapján, illetőleg az alapítvány székhelyén elhelyezett hirdetőtáblára kifüggessze.

11.7./ A kuratórium akkor határozatképes, ha azon legalább két tag jelen van. Határozatát – ha az alapító okirat másként nem rendelkezik – mindhárom tag jelenléte esetén egyszerű szótöbbséggel, míg két tag esetén egyhangúlag hozza. A beszámoló és a mérleg jóváhagyásáról, valamint ezzel egyidejűleg a közhasznúsági melléklet elfogadásáról az általános szabályok szerint dönt. [Ectv. 37. § (2) bekezdés d.) pont

A határozat meghozatalakor nem szavazhat az,

*a)* akit a határozat kötelezettség vagy felelősség alól mentesít vagy a jogi személy terhére másfajta előnyben részesít;

*b)* akivel a határozat szerint szerződést kell kötni;

*c)* aki ellen a határozat alapján pert kell indítani;

*d)* akinek olyan hozzátartozója érdekelt a döntésben, aki a jogi személynek nem tagja vagy az alapítvány alapítója;

*e)* aki a döntésben érdekelt más szervezettel többségi befolyáson alapuló kapcsolatban áll; vagy

*f)* aki egyébként személyesen érdekelt a döntésben.

11.8./ A kuratórium a határozatait az ülésen szóban kihirdeti és az érintettekkel a határozat meghozatalát követő 8 napon belül írásban, igazolható módon is közli a határozatnak az alapítvány honlapján történő közzétételével egyidejűleg. [Ectv. 37. § (3) b) pont]

11.9./ A kuratórium köteles gondoskodni olyan nyilvántartás vezetéséről (Határozatok Könyve), amelyből a döntésének tartalma, időpontja és hatálya, illetve a döntést támogatók és ellenzők számaránya (ha lehetséges, személye) megállapítható. [Ectv. 37. § (3) bekezdés a.) pont]

A kuratórium tevékenysége, illetve az alapítvány működése során keletkezett iratokba személyazonosságának igazolását és érdekének valószínűsítését követően, - a személyiségi és más alkotmányos jogok tiszteletben tartásával - az alapítvány székhelyén bárki betekinthet. Az iratbetekintést a kuratórium elnöke vagy az általa kijelölt kuratóriumi tag az igény bejelentését követő 8 napon belül az alapítvány székhelyén biztosítja. [Ectv. 37. § (3) bekezdés c.) pont]

11.10./ A kuratórium tagjait díjazás nem illeti meg, azonban igazolt készkiadásaik, költségeik megtérítésére igényt tarthatnak.

12. **Összeférhetetlenségi szabályok:**

12.1./ Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselő feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.

A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

12.2./ Az alapítvány kedvezményezettje és annak közeli hozzátartozója nem lehet a kuratórium tagja.

Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.

12.3./ A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagybármilyen más előnyben részesül, illetve a megkötendő jogügyletben egyébként érdekelt.

 Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás. [Ectv. 38. § (1) és (2) bekezdés]

12.4./ A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig –,

a./ amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b./ amellyel szemben az állami adó- és vámhatóság jelentős összegű adóhiányt tárt fel,

c./ amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d./ amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. [Ectv. 39. § (1) és (2) bekezdés]

Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.

***Alulírott Alapító a civil szervezetek bírósági nyilvántartásáról és az ezzel összefüggő eljárási szabályokról***

***szóló 2011 évi CLXXXI. törvény 38. § (2) bekezdésének megfelelően igazolom, hogy az Alapító Okirat***

***egységes szerkezetbe foglalt szövege megfelel az alapító okirat módosítások alapján hatályos tartalmaknak. A jelen Alapító Okiratban a 2024. június \_\_. napján elhatározott módosítások vastag és dőlt betűszedéssel, a törölt részek vastag, dőlt betűszedéssel és áthúzással kerültek megjelölésre.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telki Község Önkormányzat

Deltai Károly István polgármester

Alapító

Kelt: Telki, 2024. május ….

1.Tanú

 Név:

 Lakcím:

 Személyi igazolvány száma:

 Aláírás:

2. Tanú

 Név:

 Lakcím:

 Személyi igazolvány száma:

 Aláírás:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Mezei Róbert ügyvéd

Dr. Mezei Róbert Ügyvédi Iroda

1026 Budapest, Pasaréti út 96

 KASZ: 36065332

Alulírott Dr. Mezei Róbert Péter ügyvéd (KASZ: 36065332, Dr. Mezei Róbert Ügyvédi Iroda, székhely: 1026 Budapest, Pasaréti út 96.), a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdésének megfelelően igazolom, hogy az Alapító Okirat egységes szerkezetbe foglalt szövege megfelel az alapító okirat módosítások alapján hatályos tartalmának. A jelen Alapító Okiratból a 2024. június \_\_. napján elhatározott módosítások vastag és dőlt betűszedéssel, a törölt részek vastag, dőlt betűszedéssel és áthúzással kerültek megjelölésre.

Kelt: Telki, 2024. június hó \_\_. napján